**Zápisnica č. 4/12**

**ŠTK SZRK z prerokovania vylúčenia pretekára z pretekov.**

**Termín:** 18 .10..2012

**Miesto:** Bratislava

**Prítomní:** Milan Oršula, Miroslav Haviar, Boris Bergendi, Ľuboš Kunc

**Neprítomní:** Dušan Šinka

**Hostia:** Lörincz Balázs

**Predmet prerokovania:**

1. Disciplinárne konanie.
2. Kalendár pretekov SZRK na rok 2013.
3. Rôzne.

**K bodu 1**

V zmysle rozhodnutia ŠTK z 23.8. 2012 ohľadne zahájenia disciplinárneho konania proti pretekárovi Lörinczovi Balázsa za hrubé porušenie zásad športovej etiky, ku ktorému došlo na Majstrovstvách Slovenska na krátkych tratiach, konaných v Piešťanoch dňa 17. -19. 8. 2012, po dojazdekategórie K1 juniori 200 m , jazda č. 104, ŠTK pristúpila k opätovnému prerokovaniu hrubého porušenia Pravidiel rýchlostnej kanoistiky za účasti uvedeného pretekára, ktorému bola daná možnosť vyjadriť sa  k písomnému stanovisku dvoch rozhodcov. Menovaný prejavil ľútosť nad tým, čo sa stalo. Doplnil aj to, že sa bol rozhodcom ospravedlniť. Zároveň podotkol, že si nie je istý či sa to stalo presne tak, ako je popísané v prílohe hlavného rozhodcu pretekov a podpísané rozhodcami na váhe. K výške trestu sa nebude odvolávať. ŠTK konštatuje, že konaním pretekára došlo k naplneniu článku 1.23.1.1 (Pretekár môže byť vylúčený, keď hrubo poruší, alebo sa stane predmetom hrubého porušenia zásad športovej etiky a neprístojného spávania sa ktoréhokoľvek člena družstva) a z uvedeného dôvodu je priestupok riešený v zmysle článku 1.23.2 Pravidiel RK a Disciplinárneho poriadku.

Rozhodnutie ŠTK k bodu 1

1. ŠTK v zmysle Disciplinárneho poriadku čl. 5 bod b) udeľuje peňažnú pokutu vo výške 150 € pretekárovi Lörinczovi Balázsovi za disciplinárny priestupok ku ktorému došlo na Majstrovstvách Slovenska na krátkych tratiach, konaných v Piešťanoch dňa 17. -19. 8. 2012, po dojazdekategórie K1 juniori 200 m , jazda č. 104. Uvedený trest sa udeľuje v zmysle článku 5 bod b) Disciplinárneho poriadku. Splatnosť pokuty je do 31.10.2012 na účet SZRK.
2. Na základe článku 2.16.5 Pravidiel RK, ŠTK potvrdzuje zníženie o 40 bodov do hodnotenia SP za rok 2012 KKK Komárno, za vyššie uvedený priestupok pretekára Lörincza Balázsa
3. V zmysle článku 17 Disciplinárneho poriadku je voči uvedenému trestu možné podať odvolanie.

**K bodu 2**

ŠTK stanovila termíny pretekov usporiadaných SZRK (viď príloha č. 1). Zároveň ukladá p. Bergendimu oboznámiť RT seniorov, maratónu a juniorov s vyžiadaním ich stanoviska do 31.10.2012. Konečné rozhodnutie o termínoch zväzových pretekov vykoná ŠTK do 15.11.2012. Kluby sa môžu k usporiadaniu vlastných pretekov písomne vyjadriť do 30.11.2012. Zároveň sa môžu uchádzať o technické zabezpečenie zväzových pretekov so stanovením predbežných nákladov.

**K bodu 3**

1. Pre potrebu registrácie členov SZRK požaduje ŠTK od klubov písomný súhlas dotknutých osôb k použitiu ich osobných údajov do 31 .12.2012.
2. ŠTK ukladá všetkým svojim členom vypracovať návrhy zmien Pravidiel RK do 30.11.2012.

Zapísal: M. Oršula

Overil: B.Bergendi

**Na vedomie :** prezídium SZRK

KKK Komárno

Lörincz Balázs